**Infoskriv 11/23**

**Vannstoppere**
Egeland Rør er i god gang med sjekk og eventuelt bytte av vannstoppere hos alle beboere. Alle vil bli kontakter direkte av Egeland Rør for å sette opp avtale.

**Referat fra stimøter**På siste runde med stimøter kom det frem et ønske om å publisere referater fra stimøter slik at alle i borettslaget kunne se innspillene som ble fremlagt. Styret har behandlet referatene og vil publisere referater med kommentarer i løpet av kort tid.

**Motta informasjon elektronisk**Ønsker du å motta infoskriv og annen informasjon på epost? Da kan du melde deg på ved å sende en epost til post@brattbakkenbrl.no. Du vil da få tilsendt epost med all info som publiseres på nettsiden og Facebook, og skriv som leveres i postkassen.

**Saker som behandles av styret**Det har kommet et ønske om å få mer info om pågående saker i styret. Styret har etter anbefaling av SØBO benyttet infoskriv til å komme med info om saker til beboere, men kommer fra nå av til å gi en liste over saker til behandling. Listen kommer ikke til å være uttømmende da vi ikke ønsker å informere om klagesaker o.l.

I tillegg er det en del faste saker som behandles på hvert møte. Disse kommer kun til å bli informert om denne gangen. De faste sakene omhandler Økonomi, Inngåtte Kontrakter, Andelsoverdragelser, Søknader, Punkter fra Årshjul og Informasjonssaker.

Pr. 09.11.2023 er følgende saker pågående i styret:

* Prosjekt: Garasjeanlegg Kantarellstien
* Arbeidsplan for vedlikehold 2024
* Prosjekt: Balansert Ventilasjon
* Socelleanlegg på terrasseblokker – Kommer sak på generalforsamlingen 2024
* Ny bankavtale – Innskuddsrente og redusert lånerente
* Prosjekt: Kontroll og utskifting av vannstoppere
* Bydelsfondet: Søknad om oppgradering av Solvika
* Prosjekt: Kommunal lekepark ved Musseronstien 3
* Budsjett 2024
* Stimøter – Behandling av innspill
* Beboermøte 2023
* Administrasjon av hengere
* Ladeanlegg Musseronstien – Mulig endring av administrator

Styret i Brattbakken borettslag

*Her behandler vi hverandre med respekt og vennlighet*